ผมไปตรวจไวรัสตับอักเสบมาครับ และผลออกมาผมเป็นไวรัสตับอักเสบบีครับ ผมอยากทราบว่่าค่าของตัวเลขต่างๆหมายถึงอะไร คืออะไร ความหมายแปลว่าอะไรในทางขของและจะรักษาได้ที่ไหน ในตัวเลขระดับนี้อันตรายไหมควรได้รับการรักษาหรือไม่ครับ หรือแค่ดูอาการไปก่อน ขอบครับTest Result Unit Refer ฯAFP (ECLIA) 2.15 ng/ml [0.0-7.0]HBs Ag (ECLIA) H 1913.000 Positive COI [<1.000]AST 38 U/L [0-40]ALT H 63 U/L [0-41]Cholesterol H 228 mg/dl [<200]
สวัสดีครับ จากผลเลือดที่ได้มา สรุปได้ว่าตอนนี้พบไวรัสตับอักเสบบีในเลือด (HbsAg positive) มีการอักเสบของตับเล็กน้อย (จากค่า ALT 61 ที่สูงกว่าค่าปกติ 41) ผลอัลฟ่าฟีโตโปรตีน (AFP) ปกติ จึงไม่มีหลักฐานเรื่องมะเร็งตับ ส่วนไขมันระดับคลอเลสเตอรอลสูงเล็กน้อยเบื้องต้น สรุปได้ว่ามีไวรัสตับอักเสบบี แต่ไม่สามารถระบุได้ว่าเป็นแบบเฉียบพลัน หรือ เรื้อรัง (เป็นพาหะ) จำเป็นต้องรับการตรวจระดับภูมิคุ้มกันเพิ่มเติม และควรตรวจไวรัสตับซ้ำในอีกราว 6 เดือนเพื่อดูว่าเป็นภาวะพาหะหรือไม่ กระนั้น ณ ตอนนี้ ผลเลือดทั้งหมดไม่ได้มีอะไรร้ายแรง แต่ก็ควรพบแพทย์ผู้เชี่ยวชาญด้านโรคติดเชื้อเพื่อทำการตรวจเลือดเพิ่มเติม และรับการติดตามผลต่อๆไปครับ